Jocelyn A. Løvik

1. Hva er din kirkelige bakgrunn og hva har du vært mest engasjert i?

Jeg har vokst opp i en kristen familie og har gått i kirken når jeg har kunnet på søndager og ellers i høytidene. Jeg har vært noe involvert i søndagsskolen og i fjor fikk vi til en internasjonal dag i kirken med mat og kulturelle innslag.

1. Hva er din motivasjon for å stille til valg? I Oppsal menighets sin visjon er «Mennesker møtt av Jesus Kristus». I vårt visjonsdokument har vi betegnet dette med begrepene

• Møte

• Lære

• Leve

Hvilke av disse identifiserer du deg mest med?

Min motivasjon for å stille til valg er at jeg mener at jeg kan bidra positivt i Oppsal menighet. Jeg identifiserer meg mest med møte. Jeg vil se mennesker som verdifulle, skapt i Guds bilde, og møtt av Jesus Kristus.

1. Hvilke utfordringer og muligheter ser du i den kommende fireårsperiode for Den norske kirke?

Det er en utfordring at flere melder seg ut av den norske kirke. Det er viktig å fokusere på inkludering av alle mennesker, uansett bakgrunn, legning, hudfarge og lignende for at den norske kirke vil vokse og bli en like sterk kirke som den tidligere har vært. Det bør jobbes politisk for at stat og kirke igjen kan bli ett, da jeg mener at adskillelsen i 2012 var en stor feil.

1. Hvilke spesielle utfordringer står Oppsal sokn overfor og hva vil du ha ditt hovedfokus på?

Oppsal sokn har en stor andel eldre. På vinteren bør det ordnes transport for de eldre som ikke klarer å komme seg til kirken pga snø og dårlig føre. Det bør også satses mer på barn og unge.